**Урок для дыстанцыйнага навучання**

**па беларускай мове**

3 клас

**Тэма**: Род назоўнікаў

**Мэта:** садзейнічаць фарміраванню ўяўлення аб назоўніках мужчынскага, жаночага і ніякага роду; вучыць вызначаць род назоўнікаў; выхоўваць беражлівыя адносіны да прыроды.

**Абсталяванне: падручнік па беларускай мове (аўтар Свірыдзенка В.І.), прэзінтацыя, малюнкі.**

1. **Арганізацыйны момант. Паведамленне тэмы і пастаноўка задач урока**.

* Вітаю вас, паважаныя трэцякласнікі. Сёння я запрашаю вас на ўрок па тэме “ Род назоўнікаў”.
* На ўроку мы даведаемся, што назоўнікі маюць катэгорыю роду, што род бывае мужчынскі, жаночы і ніякі, навучымся вызначать род назоўнікаў.

1. **Актуалізацыя ведаў.**

* Спачатку ўспомнім, што мы ведаем пра назоўнік.
* Назоўнік – гэта самастойная часціна мовы, якая абазначае прадмет і адказвае на пытанні ХТО? ШТО?
* Паглядзіце на запісаныя словы і выберыце сярод іх назоўнікі.

прыгожы падручнік стараўся

вучыцца светлая аловак

школа вучні настаўніца

запомніць пішуць разумныя

* Праверым ( назоўнікі афарбаваліся ў прыгожы колер ).

Што? – школа, падручнік, аловак.

Хто? – вучні, настаўніца.

* Спадзяюся, што с заданнем справіліся ўсе.

1. **Тлумачэнне новага матэрыялу.**

* Усе дзеці і нават дарослыя любяць казкі. Таму для знаёмства з тэмай урока, я прапаную вам казку.

Жыла адна сям я: муж з жонкай, дачка і сын, былі ў іх і дамашнія жывотныя. Жылі дружна, дапамагалі адзін аднаму, клапаціліся пра малодшых і паважалі дарослых. Але аднойчы… пасварыліся дарослыя, нават маёмасць у доме пачалі дзяліць. Муж кажа: “Усе прадметы, пра якія можна сказаць ЁН і МОЙ, будуць маімі!” І пацягнуў у свой пакой  *тэлевізар* (ён мой),  *халадзільнік* ( ён мой), падзвінуў бліжэй  *стол і стул* (ён мой), забраў  *нож і відэлец.* “І *сынок* МОЙ”, -- гучна сказаў ён жонцы. Але ж і жанчына ад мужа не адстае. “Усе прадметы , пра якія можна сказаць ЯНА і МАЯ, будуць маімі!” – сказала жонка. І давай цягнуць у свой бок: шафа (яна мая), канапа (яна мая), лямпа (яна мая), патэльня (яна мая), талерка і лыжка (яна мая). “ А дачушка МАЯ, “ – голасна прамовіла жанчынка. Прыбеглі на шум маленькае КАЦЯНЯ і ШЧАНЯ, а ім да каго кінуцца? Кацяня – яно, маё. Шчаня – яно, маё. Ні муж, ні жонка забраць сабе не могуць. Доўга дзялілі, добра, што хапіла мудрасці і дабрыні памірыцца. Але з таго часу сталі ў назоўніка вызначаць РОД: мужчынскі , жаночы і ніякі.

* Да назоўнікаў мужчынскага роду можна паставіць словы ЁН, МОЙ.
* Да назоўнікаў жаночага роду можна паставіць словы ЯНА, МАЯ.
* Да назоўнікаў ніякага роду можна паставіць словы ЯНО, МАЁ.
* Давайце прачытаем правіла ў падручніку.
* Такім чынам, каб вызначыць род назоўніка, трэба да яго паставіць словы ён, мой – яна, мая – яно, маё. У залежнасці ад таго, якія з іх падыходзяць да назоўніка, вызначаецца род.

1. **Замацаванне новага матэрыялу.**

* Для замацавання новай тэмы прапаную вам выканаць заданне.
* Размяркуйце прапанаваныя назоўнікі па трох слупках у залежнасці ад роду. У першы слупок выберыце назоўнікі мужчынскага роду, у другі – жаночага роду, у трэці – ніякага роду.

лес сонца дрэва

птушка ручай трава

воблака кветка звер

* Праверым, што атрымалася.

Лес птушка дрэва

Ручай трава сонца

Звер кветка воблака

1. **Падвядзенне вынікаў.**

* Сёння мы пазнаёміліся з тэмай “Род назоўнікаў”. Даведаліся, што назоўнікі могуць быць мужчынскага, жаночага і ніякага роду. Да назоўнікаў мужчынскага роду можна паставіць словы ЁН, МОЙ. Да назоўнікаў жаночага роду можна паставіць словы ЯНА, МАЯ. Да назоўнікаў ніякага роду можна паставіць словы ЯНО, МАЁ.
* Жадаю поспехаў у вывучэнні беларускай мовы і выкананні дамашняга задання.

**Спіс выкарыстаных крыніц**

* 1. Падручнік па беларускай мове (аўтар Свірыдзенка В.І.) 3 клас.
  2. Методык выкладання беларускай мовы Ляшчынская В., Шведава З.
  3. Часціны мовы ў табліцах і схемах ( В.І. Свірыдзенка).